stanford-oval/wikipedia huggingface dataset:
תטא בשדרית
תכונות

θ בשדרית הוא כוכב הסדרה הראשית כחול מסוג ספקטרלי B0 Vp, כלומר הוא מראה ספקטרום חריג מזה הנפלט מכוכבים מסוגו. נראה שהכוכב עשיר בחנקן, צורן וזרחן, אך עני בפחמן. מסתו מוערכת בקצת יותר מ-15 מסות שמש ורדיוסו בלמעלה מ-5 רדיוסי שמש. טמפרטורת פניו היא 31,000 קלווין והוא מאיר בעוצמה של פי 1,300 מעוצמת ההארה של השמש באור נראה, אך בשל טמפרטורת פניו הגבוהה כמעט כל קרינתו היא בתחום העל-סגול כך שעוצמת הארתו הכוללת היא פי 20,000 מעוצמת ההארה של השמש.
θ בשדרית נמצא בתוך צביר פתוח בשם IC 2602 והוא הכוכב הבהיר ביותר בצביר. אף על פי שהמרחק, המהירות הרדיאלית והתנועה העצמית של θ בשדרית דומות לאלו של שאר כוכבי הצביר, גילו של θ בשדרית מוערך בפחות מ-5 מיליון שנים בעוד שהצביר הוא בן כ-30 מיליוני שנים. ההסבר המקובל לכך ש-θ בשדרית צעיר בהרבה מהצביר שאליו הוא שייך וכן לשכיחות החריגה של יסודות שונים בשכבותיו החיצוניות, הוא של-θ בשדרית יש בן זוג קרוב, שבעבר היה המסיבי מבין השניים והתפתח במהירות גדולה יותר. כאשר אזל המימן בליבתו של בן הזוג, הוא החל להתנפח בדרך להפוך לענק אדום, אך בשל המרחק הקטן בין השניים, עבר החומר משכבותיו החיצוניות של בן הזוג המפותח אל בן הזוג הקטן יותר. כתוצאה מהמעבר הפך התחלפו השניים בתפקידים וכעת הכוכב שהיה הקטן יותר הוא המסיבי והבהיר מבין השניים. מעבר החומר גם העשיר את שכבותיו החיצוניות של θ בשדרית בתוצרי ההיתוך של בן הזוג ומכאן שכיחותם החריגה. בעתיד, כאשר יאזל המימן בליבתו של θ בשדרית, הוא יתנפח לרדיוס גדול מהמרחק בין בני הזוג וחלק מהחומר יחזור אל בן הזוג העמום. למעשה גילו האמיתי של θ בשדרית הוא גדול בהרבה ודומה לגילו של הצביר, אך רוב הזמן הוא היה כוכב פחות מסיבי ומסוג ספקטרלי שונה ורק לפני מספר מיליוני שנים הפך להיות מה שהוא כיום.
מדידות ספקטרוסקופיות של אור הכוכב מראות על שינויים מחזוריים במהירות הרדיאלית שלו ומכך ניתן להסיק על קיומו של אותו בן זוג. מהמדידות ידוע שלבן הזוג מסה סביב מסת שמש אחת, ושהוא מקיף את θ בשדרית במרחק קטן מאוד של כ-4 אלפיות של יחידה אסטרונומית (כ-19 רדיוסי שמש) ובזמן הקפה של 2 ימים, 4 שעות ו-52 דקות. בשל הקרבה הרבה והבהירות הגדולה של θ בשדרית, לא ניתן לזהות את קרינתו של בן הזוג ולכן לא ידועים פרטים נוספים על תכונותיו.
הערות שוליים

1 2 3  SIMBAD: θ Carinae
1 2 3 4 5 6 7 8  S. Hubrig, M. Briquet, T. Morel, M. Schöller, J. F. González & P. De Cat: New insights into the nature of the peculiar star θ Carinae, Astronomy & Astrophysics, Vol. 488, Iss. 1, p. 287-296 (2008)
↑  O. Kochukhov & S. Bagnulo: Evolutionary state of magnetic chemically peculiar stars, Astronomy & Astrophysics, Vol. 450, Iss. 2, Online Material p. 2 (2006)
↑  M. S. Vardya: Stellar rotation and mass loss in O and B stars, Astrophysical Journal, Part 1, vol. 299, p. 256 (1985)
תאגיד בוגדן

| --- | --- |


 נתונים כלליים
 מייסדים:  אולה הלדקובסקי 
 תקופת הפעילות:  2005–הווה (כ־19 שנים) 
 חברות בנות:  לואז 
 מיקום המטה:  צ'רקאסי 
 ענפי תעשייה:  תעשיית הרכב 
 מוצרים עיקריים:  מכונית 
  
 bogdan.ua/en/
 
תאגיד בוגדן (באוקראינית: Корпорація «Богдан») היא קבוצת ייצור רכב מובילה באוקראינה, הכוללת כמה יצרני רכב ואוטובוסים במדינה. הדגם הפופולרי ביותר שלה הוא אוטובוס חשמלי שנוצר במשותף עם איסוזו במפעל התאגיד בעיר צ'רקסי.
המתקנים של תאגיד בוגדן מאפשרים לייצר 120–150 אלפי מכוניות, עד 9,000 אוטובוסים וטרוליבוסים מכל הסוגים, וכ-15 אלף משאיות וציוד מיוחד בשנה. מפעלי התאגיד ממוקמים בלוצק ובצ'רקאסי.
היסטוריה

תאגיד בוגדן נוצר בשנת 1992, לאחר נפילת ברית המועצות, על ידי מיזוגים של כמה מפעלים סובייטים לשעבר ליישום פרויקטים גדולים של השקעות המוקדשים לייצור חזק ועוצמתי של כלי רכב מסוגים שונים באוקראינה. בתחילה הייתה החברה מפיצה כלי רכב שונים שנוצרו ברוסיה, ואחר כך מכרה כלי רכב של היצרנית הקוריאנית, קיה מוטורס.
בשנת 1998 רכשה החברה את מפעל התיקונים לרכב צ'רקאסי שהתמחה בתיקון אוטובוסים של מפעל האוטובוסים פבלובו ומסחריות מדגם GAZelle. בשנת 1999, המפעל הפך ל"אוטובוסי צ'רקאסי" שהחל לייצר אוטובוסים משלו, מדגם "בוגדן". באותה שנה חתמה החברה על חוזה נוסף עם יונדאי להפצת רכביהם. בשנת 2000 קנתה החברה את חברת LuAZ הסובייטית שפשטה את הרגל ובסיסה היה בלוצק (שבווהלין) ובאותה תקופה החלה לייצר מכוניות משלה על בסיס AvtoVAZ הרוסי. בשנת 2003 החלה החברה לייצא את האוטובוסים שלה.
בשנת 2004 חתמה החברה על הסכם כללי עם איסוזו לשימוש במותג איסוזו באוטובוסים המיוצאים של החברה. בשנת 2005 הפכה חברת בוגדן מוטורס לתאגיד. בשנת 2013 קיבל תאגיד בוגדן, במיזם משותף עם חברת אורסוס הפולנית, הזמנה לייצור 38 טרוליבוסים עבור מערכת הטרוליבוס של לובלין, בפולין. השלמת השלדה נעשתה על ידי תאגיד בוגדן ונשלחה למפעל אורסוס בלובלין, שם התקינה אורסוס את ציוד החשמל, המושבים ואביזרים נוספים להשלמת הרכבים. הדגם הראשון מסוג זה היה דגם Ursus T70116, שנמסר באמצע 2013.
בשנת 2014 החברה פיתחה את השריונית המשולבת 'בארס' (פנתר) המשמש את המשמר הלאומי של אוקראינה. בשנת 2017 מפעל צ'רקסי בוגדן הועבר לניהול של הכוחות המזוינים של אוקראינה.
בדצמבר 2017 הותר לכוחות צבא להשתמש בדגמי בוגדן-6317. באפריל 2018, "בוגדן" הציג רכב שטח רב-תכליתי חדש בשם "בוגדן 2351", שאמור להחליף את ה-UAZ המיושן. למכונית החדשה נפח מנוע של 143 כוחות סוס, מהירות מקסימלית גבוהה יותר ויכולת נשיאה של 1000 ק"ג.
בשנת 2018, "בוגדן" סיכמה על שיתוף פעולה עם המכון הפוליטכני של איגור סיקורסקי בקייב. מומחי "בובדן" ונציגי המוסד החינוכי יפתחו יחד טכנולוגיות תחבורה חדשות.
במאי 2018 חגג "בוגדן" 20 שנה להיווסדו. לרגל החג ארגנה החברה קמפיין כל-אוקראיני בהיקף נרחב. תושבי 9 הערים הגדולות באוקראינה - קייב, ויניצה, חמלניצקי, סומי, אודסה, קרמנצ'וג, פולטאבה, חרסון, איוונו-פרנקיבסק - יכלו לנסוע כל היום באוטובוסים גדולים מתוצרת "בוגדאן" ובטרוליבוס החדשים. הקמפיין כיסה ערים שהחלו לשדרג את צי הרכבים העירוני ולעבור מאוטובוסים קטנים לדגמי תחבורה גדולים ואולטרה-גדולים. בתוך 20 שנה, "בוגדן" ייצרה יותר מ-368 אלף כלי רכב. 18,781 מהם הם אוטובוסים וטרוליבוסים והיא נחשבת ליצרן התחבורה הציבורית הגדול באוקראינה.
ביוני 2018, "בוגדן" העביר חמש שלדות באורך 12 מטר לאוטובוסים חשמליים ליצרן הצרפתי של התחבורה האקולוגית "Bluebus" במסגרת חוזה. ביולי 2018, בוגדאן-תעשייה LLC, יבואנית רשמית של GreatWall ו-HAVAL באוקראינה, פתחה את תערוכת הרכב הרשמית הראשונה של HAVAL באוקראינה בקייב.
תאגיד בוגדן הציג גרסה מעודכנת של מכונית "בוגדן 2251".
גלריה

מפעל הרכב בצ'רקאסי
בוגדן 2110 / לאדה 110
בוגדן 2111
בוגדן-2310
אקסנט יונדאי שהורכב במפעלי "בוגדן"
יונדאי אלנטרה XD שיוצר על ידי בוגדן.
יונדאי טוסון
‏JAC J5 שיוצר על ידי בוגדן
סדרת N של ISUZU
מפעל הרכבה אוטומטי מספר 1 "בוגדן מוטורס" (לשעבר LuAZ) בלוצק.
אוטובוס בוגדן A092
אוטובוס בוגדן A092.80
אוטובוס של בוגדן A202
אוטובוס בוגדן A401.62
אוטובוס בוגדן A144
טרוליבוס בוגדן T601
בוגדן T801
אחד מ-38 טרוליבוסים שהוקמו במשותף על ידי בוגדן ואורוסוס (פולין) עבור העיר לובלין בשנים 2013–2015
בוגדן בארס-8 (אב-טיפוס)
בוגדן בארס-8 (סדרתי)
בוגדן בארס-6 (סדרתי)
בוגדן-קיה צבאית KM-450
הערות שוליים

↑  Cherkasy car factory develops light armored vehicle, Interfax-Ukraine (16.12.2014)
↑  Trolleybus Magazine No. 310 (July–August 2013), p. 106. UK: National Trolleybus Association. ISSN 0266-7452.
↑  Trolleybus Magazine No. 312 (November–December 2013), p. 164.
↑  Cherkasy car factory develops light armored vehicle, Interfax-Ukraine (16 December 2014)
↑  "Черкаський автозавод «Богдан» передав Збройним Силам перші десять санітарних машин Богдан 2251". www.ukrmilitary.com. נבדק ב-2018-03-02.
↑  "Автомобіль Богдан-6317 з двигуном WeichalPower допущений до експлуатації у ЗС України". www.ukrmilitary.com. נבדק ב-2018-03-02.
↑  "Ukrainian Army takes delivery of first Bogdan 2351 light utility vehicles - Defence Blog". Defence Blog (באנגלית אמריקאית). 2018-04-13. נבדק ב-2018-04-26.
↑  "КПИ им. Игоря Сикорского и ПАО АК «Богдан Моторс» будут сотрудничать в разработке нового транспорта". КПИ им. Игоря Сикорского (ברוסית). 2018-04-20. נבדק ב-2018-04-26.
↑  "23 мая в 9 городах в больших автобусах и троллейбусах «Богдан» можно будет ездить бесплатно: Авто новости от AUTO-Consulting - Богдан". www.autoconsulting.com.ua. נבדק ב-2018-05-30.
↑  "За 20 лет «Богдан» выпустил 18 781 автобусов и троллейбусов: Авто новости от AUTO-Consulting - Богдан". www.autoconsulting.com.ua. נבדק ב-2018-05-30.
↑  "Bogdan delivers bodies to Bluebus" (באנגלית). נבדק ב-2018-06-26.
↑  paradox (2018-07-12). "In Ukraine came of the Chinese premium brand car - micetimes.asia". micetimes.asia (באנגלית אמריקאית). נבדק ב-2018-07-30.
↑  "В конструкцию санитарных Богдан 2251 внесли более 10 обновлений: Авто новости от AUTO-Consulting - Богдан". www.autoconsulting.com.ua. נבדק ב-2018-07-30.
תיאטרון אסטרדה של מוסקבה

| --- | --- |

 מידע כללי
 סוג:  אולם תיאטרון, חברת תיאטרון 
 מיקום:  מוסקבה 
 מדינה:  רוסיה 
 הקמה ובנייה
 תקופת הבנייה:  ?–1954
 תאריך פתיחה רשמי:  1954 
 קואורדינטות:  55°44′41″N 37°36′41″E﻿ / ﻿55.74472222°N 37.61138889°E﻿ / 55.74472222; 37.61138889
 www.teatr-estrada.ru
 he
 
תיאטרון האסטרדה הממלכתי של מוסקבה (ברוסית: Московский государственный театр эстрады) הוא תיאטרון במוסקבה, נוסד בשנת 1954. מאז 1961 הוא ממוקם בבית הממשלה בברסנבסקיה נברז'ניה. ישנן הצגות של התיאטרון עצמו ושל להקות אחרות. זהו גם מקום לקונצרטים של אמני אסטרדה. האולם של התיאטרון מיועד ל-1,300 איש.
היסטוריה

לאחר סגירת האולם למוזיקה במוסקבה בשנת 1936, נותרה אסטרדה של הבירה ללא מקום קבוע להופעות. תיאטרון המגוון במוסקבה נפתח ב-5 ביוני 1954 בכיכר סאדובו טריומפלנאיה, שם שכנו בעבר מסעדת "אלקדדר" ותיאטרון הסאטירה. את הפתיחה יזמה קבוצה של אמני פופ במוסקבה בראשות ניקולאי סמירנוב-סוקולסקי. סמירנוב-סוקולסקי תמיד רצה ליצור תיאטרון בו יעלו מופעי פופ תיאטרליים.
בפברואר 1961, התיאטרון עבר לבית הממשלה לברסנבסקיה נברז'ניה.
מודרניות

בשנת 1997 מינה ראש עיריית מוסקבה, יורי לוז'קוב, מינה את גנאדי חזנוב לתפקיד המנהל האמנותי של התיאטרון. עם הגעתו לתיאטרון, הרפרטואר השתנה, התזמורת פורקה, הופעות של בדרנים חדלו מלהיות בראש סדר העדיפויות, במקום זאת החלו להעלות מופעים דרמטיים שהועלו על ידי התיאטרון של אנטון צ'כוב וקומיקאים עזבו בהדרגה את התיאטרון. הוא נפתח ובשל חוסר הפופולריות שלו, האולם הקטן במפעל "קרסני אוקטברסקי" נסגר כמעט מיידי. תיאטרון האסטרדה ספג ביקורת בגלל פרסום מוגזם. התיאטרון עצמו נותר ממלכתי, אך האתר גם התחיל להיות מושכר. לטענת המתנגדים, חזאנוב, כמנהל האמנותי של התיאטרון, נוקט במדיניות קשה, ויוצר תנאים לא טובים להופעתם של אמנים פופולריים כמו סרגיי פנקין, יבגני פטרוסיאן, יפים שיפרין.
הערות שוליים

↑  https://izi.travel/es/5b95-estrada-theatre/en
↑  https://www.moscovery.com/estrada-theatre/
| --- | --- |
בקרת זהויות :  VIAF: 4514154260653924480004   WorldCat (עם VIAF): 4514154260653924480004
שנות ה-30 של המאה ה-4

שנות ה-30 של המאה ה-4 היו העשור הרביעי של המאה ה-4, החלו ב-1 בינואר 330 והסתיימו ב-31 בדצמבר 339.
אירועים בולטים בעולם

פרק זה לוקה בחסר. אנא תרמו לוויקיפדיה ו.
אירועים בולטים בעולם > מלחמה ופוליטיקה > אירועים פוליטיים משמעותיים

330 – קיסר רומא קונסטנטינוס מייסד את קונסטנטינופול כבירתה החדשה של הקיסרות הרומית.
333 – הנוסע מבורדו מבקר בארץ ישראל
333 – קיסרות אקסום מאמצת את הנצרות
6 בפברואר 337 – יוליוס הראשון נבחר לאפיפיור
337 – נצרות דת המדינה בגאורגיה.
כלכלה

פרק זה לוקה בחסר. אנא תרמו לוויקיפדיה ו.
אסונות

פרק זה לוקה בחסר. אנא תרמו לוויקיפדיה ו.
332 – נמל כתיון נחרב ברעידת אדמה
התנקשויות, חיסולים, וניסיונות התנקשות

פרק זה לוקה בחסר. אנא תרמו לוויקיפדיה ו.
מדע וטכנולוגיה

פרק זה לוקה בחסר. אנא תרמו לוויקיפדיה ו.
תרבות פופולרית

פרק זה לוקה בחסר. אנא תרמו לוויקיפדיה ו.
תרבות פופולרית > אדריכלות

333 – נבנית כנסיית המולד בבית לחם המציינת את המקום בו לפי המסורת הנוצרית ישו נולד.
334 – נבנית כנסיית אבינו שבשמים בהר הזיתים המציינת את המקום בו לפי המסורת הנוצרית ישו עלה השמיימה.
335 – נבנית כנסיית הקבר בגבעת הגולגולתא שבירושלים המציינת את המקום בו לפי המסורת הנוצרית ישו נצלב, נקבר וקם לתחייה.
אישים בולטים

פרק זה לוקה בחסר. אנא תרמו לוויקיפדיה ו.
תת-חבורה טהורה

בתורת החבורות, תת-חבורה טהורה (באנגלית: Pure subgroup) של חבורה אבלית A היא תת-חבורה B המקיימת את התנאי  B\cap nA=nB לכל n טבעי. זוהי הכללה של מושג המחובר הישר (כל מחובר ישר הוא טהור), שהציע היינץ פרופר ב-1923.
תת-חבורה טהורה של תת-חבורה טהורה היא טהורה. כל תת-חבורה חליקה היא טהורה. תת-חבורת הפיתול של חבורה אבלית היא טהורה. אם המנה A/B חסרת פיתול אז B תת-חבורה טהורה. תת-חבורה של חבורה חליקה היא טהורה אם ורק אם היא חליקה. בחבורה חסרת פיתול, החיתוך של תת-חבורות טהורות הוא טהור, ולכן כל תת-חבורה מוכלת בתת-חבורה טהורה מינימלית (זוהי פעולת סגור בסריג תת-החבורות). כל מחובר ישר הוא טהור. האיחוד על פני שרשרת של תת-חבורות טהורות הוא טהור; תכונה זו מאפשרת להפעיל את הלמה של צורן ולקבל במצבים מתאימים תת-חבורות טהורות מקסימליות.
תרבות ההיפ הופ

תרבות ההיפ הופ היא תנועה שהחלה על ידי נוער אפרו-אמריקני ולטיני בניו יורק ומאז נפוצה בכל העולם. ארבעת היסודות המרכזיים שמרכיבים את ההיפ הופ הם: גרפיטי (Graffiti), די ג'יינג (Djing), ראפ (rapping) וברייקינג (Breaking ,poping, ידוע גם כברייקדאנס וכפופינג).
המונח היפ הופ הפך אצל רבים לשווה ערך למונחים ראפ ומוזיקת היפ הופ.
גרפיטי

גרפיטי הוא ביטוי אומנותי וסימון גבולות של כנופיות רחוב. גרפיטי לרוב מצויר בצורה לא חוקית על רכוש ציבורי. אחת ממטרות הגרפיטי היא מחאה חברתית, למשל לפני מלחמת המפרץ השנייה בעיראק ראש עיריית פריז קרא לאומני גרפיטי לצייר על קיר מיוחד שימחה כנגד המלחמה בעיראק. תרבות ההיפ הופ אימצה בחום את הגרפיטי.
ברייקינג

ברייקדאנס הוא סוג של ריקוד אקרובטי המהווה את אחד מיסודות ההיפ הופ. בריקוד קיימים מספר רב של Power moves שמהם הרקדן בוחר את הסדר והסגנון ויוצר לעצמו סגנון ביצוע ייחודי.
ראפינג

ראפ, כלול גם בו ביטבוקס.
למוזיקת היפ-הופ ולראפ המשתלב בה, יש קשר ישיר למוזיקה ששרו האפרו אמריקנים באפריקה, מוזיקה שהתבססה על קצב ושירה, כמו מוזיקת ההיפ הופ. חלק מהמסורות של האפרו-אמריקנים נדדו איתם לעולם החדש. מסורת השירה המשפיעה ביותר היא הדאב, מסורת שמקורה בג'מייקה ובה כלי ההקשה מופרדים משאר המוזיקה ומוחצנים, עם הזמן החלו להדביק לקצב הדאב מילים. סגנון זה התפתח בג'מייקה לרגאיי ובארצות הברית למוזיקת היפ הופ.
ראפ הוא הדיבור המתלווה למוזיקת ההיפ הופ. ישנם סוגים שונים של ראפ ובהם ראפ פוליטי, ראפ שמלווה במוזיקת ג'אז, ראפ אלטרנטיבי, ראפ מחתרתי ועוד. סוג הראפ הפופולרי ביותר הוא הגנגסטה ראפ שמתאר את קרבתו של הראפר לעבריינות.
הדי ג'יי קול הרק שהיגר מג'מייקה לניו יורק בשנות ה-70 הפך לאחד המייצגים הבולטים של התרבות החדשה. הוא ניגן במסיבות רחוב ועם הזמן הפסיק להשתמש בתקליטי רגאיי ועבר להשתמש בתקליטים של דיסקו ורוק משום שהקהל הניו יורקי לא אהב כל כך את סגנון הרגאיי. עם הזמן החלו די ג'יים להשתמש בכמה תקליטים בו זמנית והטכניקות של מיקסוס השתכללו. הדי ג'יים החלו לדבר בזמן שהמוזיקה נוגנה, נקראו אמ.סי. (master of ceremony) ובעיקר הציגו את עצמם ואחרים בקהל כאשר הם משתדלים לחרוז. בחלוף הזמן הם השתכללו והחלו לשלב מילים שנחרזו בצורה מורכבת יותר כאשר בו זמנית הם דיברו על נושאים הומוריסטים ולעיתים על נושאים בעלי גוון מיני. בסוף שנות ה-70 מוזיקת ההיפ הופ החלה לחדור לקהל הרחב, כאשר היא מבססת את מעמדה לאורך שנות ה-80 ונהפכת למוזיקת מיינסטרים לכל דבר בשנות ה-90.
דיג'יינג

המושג "די ג'יי" (Disc jockey) מתייחס לאדם הבוחר ומנגן מוזיקה מוקלטת מראש עבור קהל המאזינים. המונח שימש בתחילה לתיאור שדרני רדיו אשר הציגו וניגנו תקליטים, אך כיום ישנם סוגים רבים של די ג'יי.
בהיפ הופ הדי ג'יי משתמש בתבניות ריתמיות המצויות בתקליטים קיימים, עושה עליהן מניפולציות במימד הזמן (כגון האטה או האצה של השיר וחזרה על קטעים מהשיר), מוסיף להן אפקטים, כגון סקראצ'ינג, והכל בצורה חיה וספונטנית.
תרבות הדי ג'ייז בהיפ הופ התפתחה ברחובות ניו יורק, בעיקר ברובע הברונקס, שם היו מתאספים חבורות של אפרו-אמריקנים ומבצעים מניפולציות בשירי היפ הופ, היו שרקדו ברייקדאנס לצלילי מוזיקה אותה יצר הדי ג'יי והיו שהנחו את הטקס ושרו שירי ראפ.
ראו גם

ראפ והיפ-הופ ישראלי
ריקוד היפ הופ
מה זה היפ הופ? (מאמר סקירה רחב)
ריקוד ברייקדאנס
תרנגול הודו עינוני

| תרנגול הודו עינוני |
| --- | --- |

מצב שימור
 מצב שימור: קרוב לסיכון קרוב לסיכון (NT) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: תרנגולאים
תת־סדרה:: תרופודה
משפחה:: פסיוניים
סוג:: תרנגול הודו
מין:: תרנגול הודו עינוני
שם מדעי
 Meleagris ocellata ‏קיווייה, 1820
תחום תפוצה


תרנגול הודו עינוני
תרנגול הודו עינוני (שם מדעי: Meleagris ocellata) הוא מין של תרנגול הודו, הסוג הגדול ביותר בסדרת התרנגולאים וקרובו הקטן של המין הגדול ביותר - תרנגול הודו מצוי. הוא חי ביערות בחצי האי יוקטן שבמקסיקו ובאיים סביבו.
הן לזכרים והן לנקבות נוצות שחורות-חומות עם גוון מתכתי חזק ורגליים ארוכות ורדרדות. לזכרים עור צוואר חשוף בצבע כחול וראש אדמדם וקצהו כחול. על העיניים האדומות יש לזכרים גבשושיות כתומות. הכנפיים ירוקות מעט מבחוץ והחזה מנופח וגדול. הזנב מנוקד בכתמים דמויי עיניים והם אלה שהעניקו לו את שמו.
משקלם של תרנגולי ההודו 4–6 ק"ג בזכרים ו3–4 ק"ג בנקבות ואורכם 70–122 ס"מ. בניגוד לקרוביהם המצויים הדו-צורתיות הזויגית קטנה הרבה יותר.
תרנגולי הודו אלה חיים ביערות של מקסיקו וחיים רוב הזמן על הקרקע שם הם ניזונים ממזונות מהצומח ומהחי. בשעת סכנה הם יעדיפו לרוץ רחוק ולא לעוף, אף שהם יכולים לעשות זאת בעת הצורך והם אף מקננים בשטח. הנקבה מטילה 8–12 ביצים מוסתרים היטב ודוגרת עליהם 28 ימים לאחריהם הביצים בוקעות ואחרי יום הנקבה עוזבת את הקן יחד עם האפרוחים שהולכים אחריה.
הערות שוליים

↑  תרנגול הודו עינוני באתר הרשימה האדומה של IUCN
| --- | --- |
בקרת זהויות :  NLI: 987007556445905171
תאגיד דווקא

|  נתונים כלליים |
| --- | --- |
 תקופת הפעילות:  1982–2017 (כ־35 שנים)
 מיקום המטה:  שיקגו 
 ענפי תעשייה:  תעשיית משחקי וידאו 
 מוצרים עיקריים:  משחקי מחשב, אנציקלופדיה, מעבד תמלילים, ועוד.
  
 www.davka.com
 
תאגיד Davka היא חברת תוכנה יהודית אמריקאית, המתמחה ביישומים הקשורים להיסטוריה יהודית, למנהגים ומסורות ולשפה העברית .   החברה פרסמה תוכנת רבות כולל מעבד התמלילים Davkawriter בעברית/אנגלית, משחקי מחשב חיונכיים, וספרים אלקטרוניים בנושאי יהדות.
Davka, שנוסדה ב-1982, בולטת כמוציאה לאור של כמה משחקים מוקדמים לסדרת המחשבים של Apple II, כולל The Lion's Share (משחק וידאו 1983) מאת רוברט אהרון ו- The Philistine Ploy מאת רוברט אהרון ואלן רוזנבאום.
מקור השם

מקור השם DAVKA במילה העברית דווקא.
מוצרים

מעבד תמלילים davkawriter
אנציקלופדיה יודאיקה
Davka גם הוציאה תקליטור המכיל:
תנ"ך בעברית ובאנגלית
תלמוד בבלי דפוס שונצינו בארמית ובאנגלית
מדרש רבה דפוס שונצינו
זוהר דפוס שונצינו
מוצרים > Davkawriter

תוכנת עיבוד תמלילים שתוכננה להתאמה לעברית ולאנגלית. התוכנה הופצה בגרסה ל-windows ובגרסה ל-Mac. עם סגירת התאגיד הופסקה התמיכה בתוכנה.
התוכנה נסקרה ב-The Jewish Press בשנים 2002, 2004 ו-2006.
התוכנה כללה מילון, אוצר מילים, וכלי תרגום. היא מגיעה עם הטקסט המלא של התנ"ך, המשנה ועוד. בודק האיות שלה מזהה מילים באנגלית ובעברית כאחד. הגרסה האחרונה שהופצה היא 7.0, והיא תומכת ב-25 שפות.
הערות שוליים

↑  "Helping the amateur cantor to lead". The Jerusalem Post. 10 בספטמבר 2007. נבדק ב-2008-11-07. {{cite news}}:  (עזרה)(הקישור אינו פעיל, February 2014)
↑  "A textual treasure: Study while you write". The Jerusalem Post. 22 בינואר 2006. נבדק ב-2008-11-07. {{cite news}}:  (עזרה)(הקישור אינו פעיל, February 2014)
↑  Persson, Hans; Stefan Meier. "Adventureland: Davka". נבדק ב-2008-11-03.
↑  Hague, James. "The Giant List of Classic Game Programmers". נבדק ב-2008-11-03.
↑  "From the Torah to the Zohar - Soncino Classics Collection". NYTimes.com. 31 בדצמבר 1998. {{cite web}}:  (עזרה)
| --- | --- |
בקרת זהויות :  NLI: 987007382642905171  LCCN: no00056283  VIAF: 138646245   WorldCat (עם VIAF): 138646245
תת-חבורה פרו-נורמלית

בתורת החבורות, תת-חבורה פרו-נורמלית (באנגלית: Pronormal subgroup) היא תת-חבורה H של חבורה G כך שכל תת-חבורה 'H הצמודה לה ב-G, צמודה לה כבר בתת-החבורה הנוצרת על ידי H ו-'H. כל תת-חבורת סילו היא פרו-נורמלית.
כל תת-חבורה נורמלית היא פרו-נורמלית. תת-חבורה תת-נורמלית פרו-נורמלית היא נורמלית.
כל תת-חבורה אב-נורמלית (אנ') היא פרו-נורמלית. כל תת-חבורה פרו-נורמלית היא פרה-נורמלית (paranormal), ולכן גם פולי-נורמלית.
ערך זה הוא קצרמרבנושא מתמטיקה. אתם מוזמנים לתרום לוויקיפדיה ו.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "תת-חבורה פרו-נורמלית".
תת-זרחן בדם בתאחיזה ל-X

| --- | --- |

תורשה דומיננטית בתאחיזה ל-X
 שמות נוספים:  XLH
 תחום:  אנדוקרינולוגיה
 גורם:  מוטציה בגן PHEX מובילה לרמה גבוהה של FGF23
 סיבוכים:  אוטסטיאומלציה (מבוגרים), רככת (ילדים), שברים, הפרעות הליכה, קומה נמוכה, טיניטוס, ירידה בשמיעה, סיבוכים דנטליים
 קישורים ומאגרי מידע
 eMedicine:  922305 
 MeSH:  D053098
 סיווגים
 ICD-10:  E83.31 
 
תת-זרחן בתאחיזה ל-X (מקובל לקצר כ-XLH על פי ראשי התיבות באנגלית) היא סוג של אוסטיאומלציה שאינה מגיבה לטיפול בוויטמין די. המחלה נגרמת כתוצאה ממוטציה בגן PHEX שנמצא על כרומוזום X המובילה לעלייה ברמת ההורמון FGF23 הגורם לאובדן מוגבר של זרחן בשתן. שכיחות המחלה היא כ-1 ל-20,000.
הפרעות מעבדתיות אופיינות למחלה הן תת-זרחן בדם עם זרחן מוגבר בשתן ורמה מוגברת של פוספטזה בסיסית בדם. רמת ויטמין די בדם בדרך כלל תקינה כמו גם רמת PTH. רמת ההורמון FGF23 בדם בדרך כלל גבוהה מהנורמה ולכל הפחות אינה מדוכאת כמצופה ביחס לרמת הזרחן הנמוכה בדם.
היעדר סיפור משפחתי של המחלה אינו שולל את האבחנה מאחר שייתכן כי מדובר במוטציה חדשה (דה-נובו). ניתן לאבחן את המחלה על פי הסינדרום הקליני והמעבדתי גם ללא בדיקה גנטית.
הטיפול המקובל ל-XLH כולל ויטמין די פעיל (או אנלוג שלו) יחד עם תוספי זרחן. בשנים האחרונות פותח טיפול ביולוגי חדשני על בסיס נוגדן כנגד הקולטן ל-FGF23 בשם בורוסומאב.
| --- | --- |
בקרת זהויות :  NKC: ph1075730 
ערך זה הוא קצרמרבנושא רפואה. אתם מוזמנים לתרום לוויקיפדיה ו.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
תחנת רדיו

אולפן 3 של קול ישראל בתל אביב
חדר פיקוח טכני של קול ישראל בירושלים
תחנת רדיו היא אמצעי לשידור רדיו לציבור הרחב.
סוגי תחנות

תחנות רדיו נבדלות זו מזו במספר סממנים, בהם: תוכן השידורים, הגוף המפעיל את התחנה, קהל היעד של התחנה.
סוגי תחנות > תחנות לפי גוף מפעיל

תחנה פרטית – תחנה המופעלת על ידי גוף פרטי: תאגיד, קבוצת אנשים או אף אדם בודד.
תחנה מסחרית – תחנה שממומנת בעיקר על ידי פרסומות שהיא משדרת, ונועדה להפיק רווחים לגוף שמפעיל אותה.
תחנה קהילתית – תחנה המיועדת לקהילה מסוימת ומופעלת על ידיה.
תחנה ציבורית – תחנה המופעלת על ידי גוף ציבורי במימון ציבורי.
תחנה ממלכתית – תחנה המופעלת מטעם מדינה, וממומנת מתקציב המדינה.
תחנה פיראטית היא תחנה שמשדרת באופן לא חוקי.
סוגי תחנות > תחנות לפי קהל יעד

תחנה מקומית – תחנה לטווח שידור קטן הכולל יישוב אחד בלבד.
תחנה אזורית – תחנה שטווח השידור שלה מכסה אזור מסוים.
תחנה ארצית – תחנה המכסה מדינה שלמה.
תחנת בינלאומית – תחנה המשדרת ליותר ממדינה אחת.
סוגי תחנות > תוכן השידורים

תוכן השידורים נקבע בדרך כלל על פי סוג התחנה, כך שיותאם באופן מרבי לקהל היעד. תכנים נפוצים הם:
מוזיקה – השמעת מוזיקה היא כנראה המכנה המשותף הרחב ביותר של כל תחנות הרדיו, בהיותה מתאימה למגוון הרחב ביותר של קהלים. עם זאת, יש תחנות הממתגות את עצמן כמשדרות מוזיקה מסוגה מוזיקלית מסוימת בלבד.
חדשות ואקטואליה.
דיווחי תנועה
תחזית מזג אוויר
תוכניות רדיו על נושאים שונים כגון: בישול, כלכלה, רכב, צבא ועוד.
תוכן לימודי.
סוגי שידורים

שידור תוכניות בזמן אמת ידוע בתור שידור חי.
בתחילה שידרו תחנות הרדיו בשידור חי בלבד, אולם עם שיפור טכנולוגיות הקלטת הקול, נוצרה עלייה במספר התוכניות ששידרו חומרים שהוקלטו מראש.
בהמשך הופעלה אוטומציה של תחנות רדיו, כשחלקן פועלות ללא ניהול אנושי ישיר ומשתמשות בחומר מוקלט בלבד שמשודר בשליטת מחשב.
למרבית התחנות יש שידורי רדיו באינטרנט. תחנות רדיו רבות משלבות מערכת רדיו דאטא בשידוריהן, ובכך מאפשרות למקלט הרדיו להציג את שם התחנה ונתונים נוספים.
סוגי שידורים > תחנות מרובות ערוצים

תחנות רדיו פועלות בערוץ שידורים יחיד או בערוצים אחדים המשדרים במקביל. בתחנות המפעילות מספר ערוצים פועל בדרך כלל כל ערוץ במשך כל שעות היממה וכל ימות השבוע, אך יש ערוצים, ששידוריהם מוגבלים רק לחלק משעות היממה. כל ערוץ מתאפיין במדיניות שידורים משלו, הבאה לידי ביטוי בלוח השידורים המפורט שלו.
היסטוריה

באופן מסורתי, תחנות רדיו שידרו באמצעות גלי רדיו על ידי משדר ואנטנות. בישראל ובמדינות נוספות, הפעלתה של תחנת רדיו המשדרת באמצעות גלי רדיו מחייבת קבלת רישיון, עקב מספרם המוגבל של התדרים המאפשרים פעילות זו.
מתחילת המאה ה-21 רבות מהתחנות משדרות דרך תשתית הטלוויזיה בכבלים, רשתות מקומיות, לוויינים או האינטרנט, וכך ניתן להאזין לרוב התחנות מכל מקום בעולם. כך הוסרו המגבלה הגאוגרפית ומגבלת התדרים אשר חלו בעבר על תחנות רדיו.
היסטוריה > תחנות רדיו בישראל

עוד לפני קום המדינה פעלה בארץ ישראל תחנת הרדיו קול ירושלים, וכן פעלו תחנות רדיו מחתרתיות. לאחר קום המדינה שינתה תחנת "קול ירושלים" את שמה ל"קול ישראל", והיא תחנת הרדיו הממלכתית של ישראל, המשדרת בערוצים אחדים. למימון פעולתו של "קול ישראל" משמשים אגרת הרדיו והטלוויזיה שגובה רשות השידור מהתושבים וכן הכנסות מפרסומת.
בשנת 1950 הוקמה תחנת הרדיו הצבאית, גלי צה"ל, אך שידוריה מיועדים לכלל האוכלוסייה, ורק חלק קטן ביותר מהם עוסק בענייני צבא או פונה במיוחד לחיילים.
במהלך השנים החלו לפעול בישראל תחנות אחדות של רדיו פיראטי, כלומר תחנות רדיו שלא קיבלו רישיון לפעולתן. הבולטות שבהן היו קול השלום, ערוץ 7, ורדיו כל האמת.
באמצע שנות ה-90 הוקמה הרשות השנייה לטלוויזיה ולרדיו, והיא מעניקה זיכיונות לתחנות רדיו אזוריות, שטווח השידורים של כל אחת מהן מוגבל לאזור מסוים בארץ. תחנות אלה מממנות את פעולתן מהכנסות מפרסומת.
ראו גם

ערוץ טלוויזיה